ROZHODNUTIE KOMISIE
zo 4. apríla 2007,
ktorým sa mení a dopĺňa rozhodnutie 2003/249/ES, pokiaľ ide o predĺženie platnosti dočasných výnimiek z určitých ustanovení smernice Rady 2000/29/ES v súvislosti s rastlinami jahody (Fragaria L.) určenými na pestovanie, okrem osiva, s pôvodom v Čile
[oznámené pod číslom K(2007) 1455]
(2007/221/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 15 ods. 1,
keďže:
(1)
Podľa smernice 2000/29/ES sa rastliny jahody (Fragaria L.) určené na pestovanie, okrem osiva, s pôvodom v neeurópskych krajinách okrem krajín Stredozemia, Austrálie, Nového Zélandu, Kanady a kontinentálnych štátov Spojených štátov amerických v zásade nesmú dovážať do Spoločenstva. Danou smernicou sa však povoľujú výnimky z uvedeného pravidla za predpokladu, že sa preukáže, že neexistuje žiadne riziko rozšírenia škodlivých organizmov.
(2)
Rozhodnutím Komisie 2003/249/ES (2) sa členským štátom povoľuje ustanoviť dočasné výnimky z určitých ustanovení smernice 2000/29/ES v súvislosti s rastlinami jahody (Fragaria L.) určenými na pestovanie, okrem osiva, s pôvodom v Čile.
(3)
Okolnosti odôvodňujúce uvedenú výnimku sú stále aktuálne a nie sú k dispozícii žiadne nové informácie, na základe ktorých by bola potrebná revízia osobitných podmienok.
(4)
Členské štáty by preto mali byť oprávnené povoliť na ďalšie obmedzené časové obdobie dovoz týchto rastlín na svoje územie s výhradou splnenia osobitných podmienok.
(5)
Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
PRIJALA TOTO ROZHODNUTIE:
Článok 1
Do druhého odseku článku 1 rozhodnutia 2003/249/ES sa dopĺňajú tieto písmená e) až h):
„e)
1. júna 2007 do 30. septembra 2007;
f)
1. júna 2008 do 30. septembra 2008;
g)
1. júna 2009 do 30. septembra 2009;
h)
1. júna 2010 do 30. septembra 2010.“
Článok 2
Toto rozhodnutie je určené členským štátom.
V Bruseli 4. apríla 2007